गरीब जरूरतमंद बच्चों को ‘अभियान’ के सदस्य दे रहे निशुल्क शिक्षा
जशपुर में शिक्षा के क्षेत्र में कार्यरत संस्था ‘अभियान- उन्नति की दिशा में एक कदम’ मदद कार्यक्रम के अंतर्गत गरीब व जरूरतमंदों को निशुल्क शिक्षा देने का काम कर रही है। अभियान के सदस्यों एवं सहयोगी शिक्षकों के द्वारा यहां के बाल गृह एवं बालिका गृह में निशुल्क शिक्षा दी जा रही है।
उल्लेखनीय है कि शिक्षा के क्षेत्र में कार्यरत संस्था ‘अभियान- उन्नति की दिशा में एक कदम’ अभियान के द्वारा मदद कार्यक्रम चलाया जा रहा है। जिसका उद्देश्य गरीब एवं जरूरतमंद विद्यार्थियों को निशुल्क शिक्षा देना एवं उन्हें शिक्षण सामग्री प्रदान करना है। संस्था के संस्थापक अमित सिन्हा ने बताया कि इस कार्यक्रम के अंतर्गत जो भी व्यक्ति इसमें सहयोग करना चाहते हैं, वे संस्था के सदस्यों से संपर्क कर सकते हैं और अभियान के सदस्य इस मदद को गरीब एवं जरूरतमंद विद्यार्थियों तक पहुंचाते हैं। उनका कहना है कि इस मदद कार्यक्रम के तहत वे हर जरूरतमंद विद्यार्थी तक पहुंचना चाहते हैं। अभियान के सदस्यों ने मदद का एक हाथ जरूरतमंदों की ओर बढ़ाने को कहा है।
बालगृह में बच्चों को पढ़ा रहे संस्था के सदस्य।
hin_Deva hin_Deva hin_Deva hin_Deva